﻿S> J rou-w cu profesoara emeMtă faJt *£1*^ despre: mişcarea actorului în teatrul contemporan „în teatrul contemporan, mişcarea actorului — expresivi- tatea întregului său corp — joacă acelaşi rol ca şi glasul, ex- presivitatea vorbitii Un actor modern, în sensul bun al cuvîntului, trebuie să poată reprezenta sentimente, ide':, situaţii chiar, fără să se ţoloseascâ de cuvînt, înrîurind imagi- naţia spectatorului prin miscare şi gest " Aceste cuvinte ale profesoarei emerite Paule Sibille, care a predat, timp de mulţi ani, la Institutul de Artă Teatrală şi Cinematografică, cursurile de mişcare scenicâ, pot sluji drept moto convorbirii pe care am avut-o cu puţin timp înaint^ de premiera Umbrei la Teatrul de Comedie Plastica acestui spectacol a fost elabo- rată de profesoara Paule Sibille, care, alături de regizorul David Esrig, a parti- cipat la aproape toate repetiţiile „în mişcare" Scopul discuţiei pe care i-am soli- citat-o era tocmai acela de a atrage atenţia asupra acestui aspect atît de impor- tant, dar atît de puţin cercetat, al creaţiei actorului — mişcarea scenică 5 — Tcatrul nr 6 www cimec ro Cunoscuta dansatoare activează la Institutul de Teatru încă de la înfiinţa- rea acestuia, prin restructurarea vechilor conservatoare; la început a fost doar profesoară de ritm şi coregrafie, condudnd exerciţiile ritmice ale viitorilor actori şi regizori şi învăţîndu-i dansurile clasice şi de caracter Curînd a observa% la examene, că studenţii-actori care ştiau să danseze foarte bine menuet şi executau corect reverenţele din secolul al XVI-lea sau al XVII-lea, nu ştiau să-şi dirijeze celelalte mişcări, încărcîndu-le inexpresiv, sdu chiar incoerent, cu gesticulaţii para- zitare şi haotice De la asemenea observaţii a început un studiu original şi inte- resant, urmărit timp de aproape 15 ani — Acest studiu era nou pentru dumneavoastră ? — Pentru mine ca profesoară, da Dar întotdeauna mă preocupase expre- sivitatea fizică a actorilor pe scenă La Paris, urmăream cu atenţie plastica unor actori ca Sarah Bernhardt, De Max, mai tîrziu Dullin, Jouvet Mai recent, am fă- cut anume cunoştintă cu Claude Gilles, unul dintre cei mai mari specialişti din lume Cu timpul am putut coordona observatiile şi concluziile mele într-un sistem complex de exercitii destinate actorilor atît în timpul pregătirii lor de studenti, cît şi mai tîrziu, în timpul activitătii lor în teatre — Ce muncă vă revine în pregătirea unui spectacol ? — Construiesc mişcarea interpretilor, fixez partitura lor de gesturi şi miş- cări — fireşte în funcţie de specificul textului şi al concepţiei regizorale Regi- zorul Esrig, de pildă, îmi expune ce urmăreşte într-o anumită scenă, ce expresie doreşte să obtină de la un grup de personaje Dezvolt în una sau mai multe va- riante plastice tema artistică pe care mi^a indicat-o el Uneori, regizorul acceptă de la început prima variantă propusă, alteori căutăm multă vreme împreună, pornind de la conceptia regizorală Cred că aşa ar trebui să se lucreze astăzi în toate teatrele, mai ales spectacolele clasice Atentia acordată semnificaţiei artistice a mişcării este specifică teatrului contemporan Actorul de astăzi trebuie să poată vorbi spectatorului prin fiecare mişcare a sa — Cum se explică apariţia unei asemenea preocupări în teatrul modern ? — Printr-o fermă tendintă realistă, de apropiere de viată Personajul este văzut, nu numai auzit El se caracterizează prin întreaga comportare, mişcare, gestică, atitudini —, nu numai prin vorbire şi costum Publicul trebuie să intu- iască personalitatea eroului, încă înainte ca actorul să fi spus un cuvînt Dacă actorul intră cu capul ridicat, cu umerii drepti, cu braţele uşor depărtate de trunchi — în pozitie „deschisă", cum spunem noi, — atitudinea lui sugerează de la început energie, forţă Dacă el intră cu umerii căzuti, cu bratele uşor aduse unul spre altul, cu capul plecat — în pozitie „închisă" —, pubhcul va interpreta imediat atitudinea lui ca timidă, obosită, sau tristă Nu numai că poziţia actoru- lui nu trebuie să fie întîmplătoare, oarecare ; ea trebuie să fie expresivă, să împli- nească sensul textului — Există o deosebire între această conceptie asupra mişcării şi modul în care era concepută mişcarea în teatrul secolului al XlX-lea ? — Mai mult decît deosebire — opozitie In secolul trecut şi la începutu-1 secolului nostru, actorii actionau în primul rînd prin cuvînt De multe ori, îi auzeam încă înainte să-i vedem Actorul intra declamînd o tiradă Mişcările şi gesturile pe care le făcea nu aveau alt rol decît acela de a sublinia declama- ţia; din punctul nostru de vedere — al semnificatiei psihologice —, aceste gesturi par lipsite de sens, ele nu spun nimic O gesticulatie â la Sarah Bernhardt nu mai poate fi acceptată decît ca pretext de parodie — aşa cum am folo- sit-o, în Umbra, pentru a o caracteriza pe Iulia Giuli A distinge gestul necesar artisticeşte de cel inutil — iată una din principalele preocupări ale unui om de teatru de astăzi Noi luptăm împotriva gesturilor parazitare, fie moştenite prin falsă traditie, fie ivite prin contractarea nefirească a muşchilor — stare foarte frecventă în scenă www cimec ro — Cum poate fi definit mai precis caracterul modern al mişcârii în tea- IŢUI actual ? — Am să exemplific cu spectacolul George Dandin, pus în scenă de Ro- ger Planchon Inainte, domnul de Sotenville apărea cu perucă, ţinînd în mînă o batistă de dantelă şi executînd ceremonialul reverenţelor de curte Acum, Roger Planchon ni-1 arată fără perucă, fără batistă, cu ochelari Este un per- sonaj absolut modern, ni-1 putem imagina în orice ţară în care bogătaşii scă- pătaţi îşi vînd fetele pentru bunăstare El este un gentilom de ţară, nu un genlilom de salon Ţinuta lui nu poate fi ţinuta unui curtean, ci se caracteri- zează prin mişcări specifice, ca acel tic de îndoire a genunchilor propriu călă- reţilor Alt exemplu — mersul Claudinei, un mers legănat, specific ţărănesc, care nu are nimic comun cu mersul pe vîrfuri al subretei tradiţionale Şi în raport cu textul, mişcarea îşi schimbă semnificaţia Cînd G-eorge Dandin pro- nunţă celebra replică : „Vous l'avez voulu, George Dandin", actorul nu mişcă nici un deget, nici o sprînceană, rămîne nemişcat, parcă ar privi în el însuşi Gestul emfatic, care înainte sublinia mecanic replica-cheie sau punctul culmi- nant al tiradei, a dispărut — Totuşi, preocuparea nu este absolut nouă Grecii, chinezii, japonezii, italienii din perioada commediei dell'arte spuneau foarte mult prin mişcare — Desigur, şi» teatrul modern redescoperă aceste tradiţii Grecii foloseau aceeaşi mască pentru toate personajele, tocmai pentru că personajele erau diferen- ţiate, caracterizate prin mişcare Corpul era cel care vorbea — egal în însem- nătate cu cuvîntul Experienta a fost reluată de Dullin, care, la cursurile de mişcare, îşi obliga elevii-actori să poarte măşti pentru a obtine o maximă ex- presivitate de la mişcările lor Teatrul modern tinde către expresivitatea inte- grală a actorului De aceea, am încercat întotdeauna să dezvolt la actorii cu care am lucrat expresivitatea întregului corp — Aţi putea să daţi un exemplu ? — De pildă, mîinile Foarte multi actori nu stdu ce să facă pe scenă cu ele: le ţin în buzunar, sau le încrucişează, sau le duc la gură — şi asta e totul Dar mîna omului vorbeşte — ea poate să se bucure, să dea, să primească, să refuze, să izgonească, să se mînie De aceea, am compus o serie de exercitii care dezvoltă detaliat expresivitatea mîinii — începînd cu exercitii pentru falange, încheietura mîinii, cot, pînă la mişcările întregului braţ şi ale umărului — Presupun că exerciţiile acestea sînt concepute şi alăturate conform unor anumite principii generale — Primul şi cel mai important este decontractarea — Despre care a vorbit mult şi Stanislavski — Şi Dullin şi mulţi alti pedagogi ai artei actorului Este un fapt binecu- noscut : omul aflat pe scenă, în conditiile unei tensiuni nervoase nefireşti, suferă de obicei o contractare intensă a tuturor muşchilor Această contractare con- stituie cel mai mare duşman al actorilor ; ea îi împiedică să vorbească şi să se mişte firesc, îi istoveşte şi îi lipseşte de energia cerută de marile momente Dacă un actor intră contractat în scenă, el nu mai poate da nimic în scenele mari, f iind gata istovit De aceea, încep întotdeauna antrenamentul printr-o serie de exercitii de decontractare, de relaxare Pentru actorii care joacă în Umbra, la Teatrul de Comedie, am compus chiar un program de exercitii de repetat înainte de fiecare spectacol Un sfert de oră de exercitii care decontractează este absolut necesar şi înainte de repirezentaţii, şi înainte de repetiţii, şi înainte de ora de antrenament Este o greşeală să se treacă direct la bară sau la alte exerciţii Actorul nu face nici balet, nici gimnastică — Alte date de care ţineţi seama în studiul mişcării ? — Nu urmăresc niciodată mişcarea în sine, fiindcă, pe scenă, mişcarea este întotdeauna în functie de caracter, de situaţie, de epocă Actorul trebuie să gîn- dească şi să sdmtă just mişcarea, nu s-o execute mecanic Cei care ştiu asta www cimec ro lucrează cu plăcere şi se simt bine pe scenă Pe urmă, aceasta cere un studiu teoretic : trebuie să cunoşti plastica teatrului grec, latin, clasic francez şi aşa mai departe Fără aceste cunoştinţe, actorii nu vor şti niciodată să folosească admira- bilul aparat expresiv care este corpul — In ce sens trebuie „gîndită" mişcarea ? — Este o problemă de fiziologie între imaginea uned mdşcări, aşa cum se formează ea în creier, şi feluil în care această mişoare este exeoutată de muşchi, apar adeseori diferenţe Sau creierul nu a conceput bine mişcarea, sau centrii nervosi nu au primit just impulsurile de la creier, sau aceste impulsuri au fost greşit transmise muşchilor Actorul trebuie să ştie să-şi coordoneze perfect mişcările, să execute înitocmai ceea ce gîndeşte De aceea, nu arăt aproape niciodată o mişcare, ci o explic (cu excepţia, fireşte, a unor mişcări strict tehnice) Spun de exemplu : „Ridică-te pe vîrfuri, priveşte spre dreapta, ascultă şi întoaroe-te ca şi cum te-nad fi speriat" în felul acesta, actorii nu imdtă mecanic anuimite mişcări, ci învaţă să le gîndească din punct de vedere al expresiei în acelaşi timp, pentru a obtine o bună relatde între imaginea mintală a unei mişcări şi senzatiile juste care însotesc executarea ei, propun actordlor foarte multe exer- ciţid de coordonare a unor mdşcări care se contrazdc De pildă, în timp ce braţele fac o mdşcare de legănare, un picior se roteşte, sau un braţ baite măsura cu întîr- ziere de un timp fată de celălalt — Sînteţi mulţumită de colaborarea cu actorii Teatrului de Comedie ? — Foarte Am fost primită cu entuziasm M^am înţeles foarte bine cu regizorul, iar actorii au fost extrem de disciplinaţi Gheorghe Dindcă, protago- ndstul, a cîştigat enorm în urma antrenamentelor speciale pe care le-^a făcut De altfel, Radu Behgan mi-a propus să continuăm colaborarea şi la alte spec- tacole Ceea ce se întîmplă la Teatrul de Comedie nu ar trebui să fde o exceptie : în mod firesc, în teatrul modem, actorul trebuie să-şd dezvolte ne- întrerupt expresivitatea fizică Ar fi bine ca în fiecare teatru să existe un profesor de mişcare — nici balerin, nici profesor de scrimă sau de gimnastică, ci profesor de mişcare — cu ajutorul căruia actorii să-şi formeze şi să-şi păs- treze o ţinută scenică pe măsura cerinţelor de azi Dar pentru asta ar trebui formate cadre, specialişti Concluziile sînt cît se poate de limpezi Studiul mişcării poate şi trebuie să fie, în teatrul actual, un studiu ştiinţific, bazat pe cunoş1\Lnţe multiple cu- lese din domenii variate — de la fiziologia mişcării pînă la istoria teatrului Asupra problemelor pe care le ridică formarea şi dezvoltarea acestui studiu în teatrele noastre, vom mai reveni, fard îndoială www cimec ro A M N 